PËRSHKRIMI  DHE PËRBËRJA E KOMISONEVE TË KËSHILLIT

1. Komisioni i shëndetësisë, ndihmës ekonomike dhe strehimit
[bookmark: _GoBack]Shqyrton çështjet që lidhen me shërbimet shëndetësore në nivel vendor, shërbimet sociale, ndihmën ekonomike dhe strehimin social. Vlerëson nevojat e familjeve në vështirësi ekonomike, të personave me aftësi të kufizuara, të të moshuarve dhe të grupeve të tjera në nevojë. Shqyrton projektvendimet dhe propozon masa për përmirësimin e mbështetjes sociale dhe të kushteve të strehimit.
2. Komisioni i barazisë gjinore, rregullores dhe programit të këshillit
Shqyrton çështjet që lidhen me barazinë gjinore, mundësitë e barabarta dhe përfshirjen e grave dhe burrave në jetën publike dhe vendimmarrjen vendore. Shqyrton propozimet për hartimin dhe ndryshimin e rregullores së Këshillit Bashkiak, si dhe programin e punës së tij. Jep rekomandime për organizimin e veprimtarisë së këshillit, respektimin e rregullave të funksionimit dhe rritjen e pjesëmarrjes së qytetarëve.
3. Komisioni i ekonomisë, financave, buxhetit dhe shërbimeve publike
Shqyrton projektbuxhetin vjetor, programin buxhetor afatmesëm, ndryshimet në buxhet dhe raportet mbi realizimin e të ardhurave dhe shpenzimeve të bashkisë. Vlerëson propozimet për taksat dhe tarifat vendore, investimet dhe zhvillimin ekonomik vendor. Shqyrton çështjet që lidhen me shërbimet publike, si pastrimi, menaxhimi i mbetjeve, ndriçimi publik dhe mirëmbajtja e rrugëve e hapësirave publike, duke dhënë rekomandime për cilësinë dhe financimin e tyre.
4. Komisioni i bujqësisë, mbrojtjes civile dhe emergjencave
Shqyrton çështjet që lidhen me zhvillimin e bujqësisë dhe blegtorisë, mbështetjen e fermerëve dhe mirëmbajtjen e infrastrukturës së ujitjes dhe kullimit. Vlerëson propozimet për parandalimin e rreziqeve nga përmbytjet, zjarret dhe fatkeqësitë e tjera. Shqyrton planet dhe masat për mbrojtjen civile, përballimin e emergjencave dhe mbështetjen e komuniteteve të prekura.
5. Komisioni i kulturës, rinisë, sporteve dhe arsimit
Shqyrton çështjet që lidhen me zhvillimin e veprimtarive kulturore, ruajtjen dhe promovimin e trashëgimisë kulturore, mbështetjen e të rinjve dhe zhvillimin e sportit. Vlerëson propozimet për aktivitetet dhe investimet në këto fusha. Shqyrton nevojat që lidhen me kushtet dhe mirëmbajtjen e institucioneve arsimore në përgjegjësi të bashkisë, si dhe propozon masa për përmirësimin e tyre.

